Is-Segretarju Parlamentari għad-Drittijiet tal-Persuni b’Diżabilità u Anzjanità Attiva, Justyne Caruana nidiet il-Premju Anzjan Attiv 2014. Dan il-premju se jieħu post il-premju Anzjan tas-Sena bil-għan li jippremja u jirrikonoxxi lill-anzjani li għadhom attivi fis-soċjetà. Il-premju se jagħti rikonoxximent lil persuni li bil-ħidma tagħhom qed jagħtu s-sehem tagħhom skont l-Istrateġija tal-Anzjanità Attiva. Dr Caruana qalet li l-isfidi li għandhom l-anzjani minħabba l-età, għandhom jinbidlu f’opportunitajiet. Il-Premju Anzjan Attiv 2014 tnieda f’Għawdex, b’Dr Caruana tghid li il-Gvern irid jagħti iktar leħen lill-anzjani Għawdxin anke għax Għawdex huwa nieqes minn inizjattivi għall-anzjani u dan minkejja li Għawdex għandha popolazzjoni kbira li qed tixjieħ.